פילטר HEPA מורכב בעיקר מנייר סינון, מסגרת, גרילים ואטמים. נייר הסינון עשוי מסיבי זכוכית. נייר זה מקופל בטכנולוגיה חדישה כמו אקורדיון, כדי להגדיל את שטח הסינון. תפקיד הנייר הוא לשמש מסננת לאוויר, ולמנוע מחלקיקים לעבור דרכו. מסגרת המסנן – עשויה בדרך כלל אלומיניום או פלסטיק. תפקידה להעניק את היציבות והקשיחות למסנן. גרילים- הגרילים נמצאים או בצד אחד של המסנן או בשני הצדדים. גרילים אלו, עשויים פלדה קלה. תפקידם להגן  על נייר הסינון ולהעניק יציבות נוספת למבנה הפילטר. אטם – האטם עשוי פוליאוריטן בטכנולוגיית הזרקה. תפקידו לוודא התקנה מושלמת ואטומה של הפילטר.